
EXPUNERE DE MOTIVE 
PRIVIND OPORTUNITATEA  PROIECTULUI DE  HOTĂRÂRE -  prelungirea contractului de închiriere  pentru imobilul situat în Timişoara, str. Piaţa Unirii nr. 7 în care îşi desfăşoară activitatea clasele I-IV ale Liceului Teoretic “Nikolaus Lenau”




Având în vedere adresa nr. 1523/29.08.2017 a Episcopiei Romano-Catolice de Timişoara, înregistrată la Primăria Municipiului Timişoara sub nr. SC2017-021844 din 31.08.2017, prin care se comunică acordul pentru întocmirea actului adiţional de prelungire a duratei contractului de închiriere cu 2 (două) luni şi solicitarea renegocierii chiriei lunare  pentru imobilul situat în Timişoara, str. Piaţa Unirii nr.7. 

Având  în vedere că autorităţile administraţiei publice locale asigură, în condiţiile legii, buna desfăşurare a învăţământului preuniversitar în localităţile în care acestea îşi exercită autoritatea (art.20, alin.1 Legea nr.1/2011 educaţiei naţionale).

Având în vedere că în prezent nu dispunem de altă locaţie pentru mutarea activităţii de învăţământ – clasele I-IV ale Liceului Teoretic “Nikolaus Lenau”.

Considerăm oportună iniţierea unui proiect de hotărâre privind  prelungirea pe o perioadă de 2 (două) luni a contractului de închiriere nr. 1729 din 17.07.2009, pentru imobilul situat în Timişoara, str. Piaţa Unirii nr. 7 în care îşi desfăşoară activitatea clasele I-IV ale Liceului Teoretic “Nikolaus Lenau”.

